《题所居》
宋代·黄子稜

青衫木笏尚初官，未老金鱼是等闲。
世上几多名将相，门前谁有此溪山。
市楼晚日红高下，客艇春波绿往还。
人过小桥频指点，全家都在画图间。

作者简介：黄子棱，字元威，洛阳（今属河南）人（《十国春秋》卷九五）。五代时随父入闽，居建阳东观山。入宋，累官至侍御史。事见明嘉靖《建阳县志》卷七。